SYYTÄ TUOMARIA
Syytä tuomaria!
Tästä aiheesta puhun. Juuri näin Aadam reagoi syntiinlankeemukseen.
Hänhän syytti siitä Jumalaa. "Nainen, jonka minulle annoit, on syypää."
Hän syytti synnistään Tuomaria ja Tuomarin luomusta Eevaa.
Uhreista ja syyllisten hakemisesta puhuminen on vaikea aihe, -
koska on ihmisiä, joiden elämän toiset ihmiset ovat todella tuhonneet.
Kutsun heitä selviytyjiksi, en uhreiksi. Sinusta ei kuitenkaan tule huippua -
millään elämänalueella, jos syyttelet muita ja keksit tekosyitä.
Et varsinkaan menesty johtajana. Jos etsit jotain ja jotakuta, -
jota syyttää, löydät sen varmasti, mutta johtajan on kannettava vastuu, -
pidimmepä siitä tai emme. Johtajuus onkin aina sekä ongelma että ratkaisu.
Etsivä löytää kyllä syitä ongelmiin, mutta useimpiin emme voi vaikuttaa.
Voimme kuitenkin vaikuttaa itseemme, johtajuuteemme ja reaktioihimme.
Jos siis haluatte toteuttaa kutsunne elämässä, rohkaisen teitä kaikkia -
ymmärtämään vastuullisuuden tärkeyden ja lopettamaan syyttelyn.
Ihmiset etsivät aina syitä asioille. Jakeissa Joh. 9:1―4 Jeesus paransi -
sokeana syntyneen miehen. "Ja ohi kulkiessaan hän näki miehen, -
joka syntymästään saakka oli ollut sokea.
Ja hänen opetuslapsensa kysyivät häneltä sanoen: -
'Rabbi, kuka teki syntiä, tämäkö vai hänen vanhempansa, -
että hänen piti sokeana syntymän?' Jeesus vastasi: -
'Ei tämä tehnyt syntiä eivätkä hänen vanhempansa, -
vaan Jumalan tekojen piti tuleman hänessä julki.
Niin kauan kuin päivä on, tulee meidän tehdä hänen tekojansa, -
joka on minut lähettänyt; tulee yö, jolloin ei kukaan voi työtä tehdä.'"
Ei siis etsitä syitä eikä syyllisiä, vaan aletaan muuttaa maailmaa.
Muiden syyttely voi olla helppoa, mutta se myös pilaa koko yhteisön -
kulttuurin ja ilmapiirin, sillä se on erittäin tarttuvaa.
Jos jonkin seurakunnan, työyhteisön tai tiimin tapoihin kuuluu -
syytellä muita ja etsiä tekosyitä, se saastuttaa koko tuon yhteisön, -
sillä tuollainen asenne leviää helposti. Luukkaan evankeliumissa -
Jeesus kertoi vertauksen miehestä, joka halusi pitää juhlat.
Juhliin kutsutuilla oli kuitenkin monenlaisia esteitä osallistumiselle.
Yksi oli juuri ostanut yrityksen, ja halusi saada sen toimimaan.
Toinen oli ostanut palan maata ja halusi mennä katsomaan sitä.
Kolmas oli mennyt naimisiin ja syytti vaimoaan siitä, ettei tullut.
Jae Luuk. 14:18 on mielenkiintoinen.
"Mutta he rupesivat kaikki järjestään estelemään."
Muiden syyttely ja tekosyiden keksiminen tarttui siis kaikkiin.
Heillä näytti kaikilla olleen samanlainen asenne.
Olen huomannut, että jos yhdellä seurakuntaelämän osa-alueella -
ihmiset alkavat syytellä muita, se leviää muillekin osa-alueille.
Joitakin asioita syyttelystä. Syyttelijä sysää vastuun muiden harteille.
Suoraselkäinen ihminen kantaa vastuun. Syyttely on heijastamista.
Nämä kaikki ovat LED-näyttöjä, mutta vanhat projektorit -
ovat vielä paikallaan katonrajassa. Ne heijastavat väkisinkin kaiken, -
mitä niissä on, seinälle tai näytölle. Monet elävät samalla tavalla.
He syyttelevät muita, vaikka syy olisi heidän omansa.
On niin helppo selvitä kaikesta, mitä elämässä tapahtuu, -
syyttämällä siitä jotakuta toista. Jos joku ei halua kohdata itseään, -
hän yleensä heijastaa ongelmansa muihin ihmisiin.
Se on surullinen tapa elää. Ps. 15:3 Messagen mukaan: -
"Älä loukkaa ystävääsi äläkä syytä naapuriasi". Tätä heijastaminen on.
Se käy elämässä helposti ja joskus jopa huomaamatta.
Heijastamme muihin ihmisiin oman elämämme ongelmia.
Valitettavasti monet pastorit saarnaavat seurakunnalle asioista, -
jotka ovat heille itselleen ongelmia, kuten jotkin moraaliin liittyvät asiat.
Ei heijasteta ongelmiamme muihin. Syyttely on oikeutuksen etsimistä -
omalle toiminnallemme ja yritys vanhurskauttaa itsemme.
Jeesus näytti tässäkin hyvää esimerkkiä kantamalla syntimme.
Hän vanhurskautti meidät, eli on kuin emme olisi ikinä tehneet syntiä.
Mitä oikeutuksen etsiminen omille teoilleen oikeastaan on?
Se on sitä, että etsimme jatkuvasti tekosyitä toiminnallemme.
"No, se johtui siitä..." "En ikinä olisi tehnyt niin, ellei..."
Noin monet selittelevät tekojaan.
Vanhan testamentin kuningas Saul oli mestari tässä.
Profeetta Samuel antoi hänelle yhden ohjeen: "Mitä ikinä teetkin, -
älä lähde taisteluun äläkä uhraa polttouhria Herralle ennen kuin tulen."
Samuel oli poissa seitsemän päivää.
Aika kului, eikä Samuelia näkynyt, joten Saul otti ohjakset käsiinsä.
Vaikka hän sai selvät ohjeet, hän ei noudattanut niitä.
1. Sam. 13:11―14 "Mutta Samuel sanoi: 'Mitä olet tehnyt?' Saul vastasi:
'Kun näin, että kansa hajaantui pois minun luotani etkä sinä tullut -
määrättynä aikana, vaikka filistealai- set olivat kokoontuneet Mikmaaseen, -
niin minä ajattelin: nyt filistealaiset hyökkäävät minua vastaan -
alas Gilgaliin, enkä minä ole etsinyt Herran mielisuosiota; -
ja minä rohkaisin itseni ja uhrasin polttouhrin'. Samuel sanoi Saulille: -
'Sinä olet tehnyt tyhmästi. Et ole noudattanut Herran, Jumalasi, -
käskyä, jonka hän antoi sinulle; muutoin olisi Herra vahvistanut -
sinun kuninkuutesi Israelissa ikuisiksi ajoiksi.
Mutta nyt sinun kuninkuutesi ei ole pysyvä. Herra on etsinyt itselleen -
mielensä mukaisen miehen...'" Tässä on kyse johtajuudesta.
Saul oli johtaja, mutta hän oli mestari selittelemään tekemisiään.
"Sinä et tullut, ja minua pelotti, ja niinpä minä tein näin."
Jos etsit jatkuvasti oikeutusta teoillesi, se estää sinua -
astumasta siihen suunnitelmaan, jonka Jumala on sinulle varannut.
Syyttelevä ihminen heijastaa ongelmansa muihin ja etsii tekosyitä.
Kuten sanoin, kaikille teoille löytyy aina jokin syy, jos tarpeeksi etsii.
Ed Cole oli hieno mies, joka teki työtä miesten parissa.
Hän sanoi, että jos hyväksyt jonkun järkeilyn hänen ongelmastaan, -
hyväksyt myös hänen ongelmansa. Tämä pätee myös meihin itseemme.
Jos uskot oman selityksesi ongelmasta, hyväksyt itse ongelman.
Vaikka järkeilyssä ja selittelyssä voi tuntua olevan paljon järkeä, -
siitä ei ole mitään apua. On turha pähkäillä asioita, -
joihin meillä ei ole valtaa. Voin muuttaa vain itseäni.
Sinä voit muuttaa vain itseäsi. Ei siis käytetä aikaa järkeilyyn.
Raamatussa kerrotaan miehestä, joka makasi altaan reunalla 38 vuotta.
Hän ei päässyt parantavaan veteen, koska joku muu ehti sinne aina ensin.
38 vuotta on kuusi vuotta kauemmin kuin olen johtanut tätä seurakuntaa.
Hän odotti 38 vuotta, kunnes Jeesus kysyi typerän kuuloisen kysymyksen: -
"Haluatko tulla terveeksi?" Se oli itse asiassa todella hyvä kysymys.
Mies oli maannut siellä 38 vuotta, ja hänellä oli paljon hyviä syitä -
olla menemättä eteenpäin ja toteuttamatta kutsuaan elämässä.
Parannuttuaan hänellä ei ollut enää mitään syytä -
olla elämättä voitokasta elämää ja toteuttamatta kutsuaan.
Minusta se on hyvä kysymys, jopa niille, jotka todella ovat uhreja.
"Haluatko tulla terveeksi?" Terveyteen liittyy vastuu.
Kun kainalosauvat poistuvat, niihin ei voi enää nojata.
Johtajuuteenkin liittyy aina vastuu. Olitpa minkä tason johtaja tahansa, -
on helppo löytää tekosyitä ja syyttää ongelmista milloin paholaista, -
milloin naapuriseurakuntaa tai seurakuntalaisten asennetta.
Lakataan etsimästä tekosyitä. Jaak. 1:14 Messagen mukaan: -
"Kiusaus antaa pahalle periksi tulee vain ja ainoastaan meistä.
Emme voi syyttää ketään muuta kuin oman himomme viettelystä."
Tässä puhutaan synnille periksi antamisesta. Sekin lähtee meistä -
ja omista himoistamme. Syyttelijä sekä etsii tekosyitä -
että syyttelee muita. Juuri niin Aadam teki.
"Vaimo, jonka annoit minulle". Hän syytti Jumalaa, naista -
ja lopulta käärmettä. 1. Moos. 3:12 "Käärme petti minut, ja minä söin".
Aadam syytti Eevaa, käärmettä ja Jumalaa. Itseään hän ei syyttänyt.
Hän siirsi vastuun muiden harteille eikä ottanut vastuuta teostaan.
Aadam ja Eeva tiesivät säännöt. He saivat syödä muista puista, -
mutteivät tuosta yhdestä. He tiesivät myös synnin seuraukset.
Jos he söisivät tuosta puusta, he kuolisivat. He saivat siis valita.
Ja vaikka Eeva lankesi, Aadamilla oli yhä vapaus valita.
On mielenkiintoista, että ihmisen ensireaktio syntiin oli syyttely.
Jos alamme syytellä muita, ja keksiä selityksiä ja oikeutusta teoillemme, -
se tarkoittaa valitettavasti, että elämme syntisestä luonnosta käsin.
Emme aina edes huomaa, että syntisen luontomme -
tai luonnollisen minämme toiminta meissä olisi mikään ongelma.
Älä aliarvioi syyttelyn heikentävää vaikutusta -
Jumalan suunnitelmaan elämässäsi.
Syyttelijä syyttää muita ja kieltää, että hänellä olisi ongelmia.
"Ei minussa ole mitään vikaa, joten vian täytyy olla sinussa."
Kaikissa muissa on vikaa, muttei meissä. Syyttelyyn liittyy itsepetosta.
Saamme itsemme uskomaan, ettei meillä ole mitään ongelmaa.
Pidän jakeesta Job 5:6 Message-käännöksen mukaan.
"Älä syytä kohtaloa, kun asiat menevät pieleen -
― ongelmat eivät synny tyhjästä."
Joskus kohtaamme asioita, jotka eivät ole omaa syytämme.
Emme ansaitse niitä emmekä olisi voineet niille mitään.
Jokin ulkoinen ongelma kohtaa meitä huonoimpaan mahdolliseen aikaan.
Kaikki ei siis ole omaa syytämme, mutta ongelmat eivät synny tyhjästä.
On todella helppoa syytellä muita, mutta jos jokin asia toistuu usein, -
kannattaa katsoa peiliin. Ongelmat eivät synny tyhjästä.
Toki jokainen seurakunta voi milloin tahansa kohdata haasteita -
ja pettymyksiä, mutta syyttely tarkoittaa usein itsepetosta -
ja ongelman kieltämistä. Se on myös väärän puun haukkumista.
Selitän, mitä tarkoitan tällä. Joskus syyttelemme muita, -
koska epävarmuutemme ottaa meistä vallan.
Kuvittelen, että saan itseni näyttämään paremmalta, -
jos saan sinut näyttämään huonommalta. Siksi syytän sinua.
Sanon teille heti, ettei se toimi. Se on yleensä niin läpinäkyvää, -
että ihmiset näkevät sen läpi todella nopeasti.
On surullista, jos joku kuvittelee näyttävänsä paremmalta, -
jos saa jonkun muun näyttämään huonommalta.
Ehkä koet olosi epävarmaksi. Joku on kauniimpi tai suositumpi, -
ja alat haukkua ja syytellä häntä, koska kuvittelet jostain syystä, -
että se parantaa asemaasi.
Tätä tapahtuu erityisesti nuorten parissa, mutta se ei vain toimi.
Loukkaat vain muita ja saat itsesi näyttämään pahemmalta.
Muiden syyttely ei koskaan saa sinua näyttämään paremmalta.
Joskus syyttelyn takana voi olla halu löytää syy tai selitys -
jollekin radikaalille siirrolle, jota ihminen on jo suunnitellut.
Tällainen ihminen etsii vain tekosyytä tai hyväksyttävää syytä -
jättääkseen esimerkiksi puolisonsa tai seurakuntansa.
Hän etsii jotakin tai jotakuta, jota syyttää lähtemisestään, -
vaikka sydämessään on jo kauan sitten päättänyt lähteä.
Tällaisessa tilanteessa moni haluaa löytää syntipukin teolleen.
Mitättömän pienestäkin asiasta voi tulla tekosyy radikaalille muutokselle.
Se on surullista erityisesti kun on kyse jonkun tai jonkin jättämisestä, -
koska se vaikuttaa usein elämäämme myös jatkossa.
Vastuun välttelyllä ja muiden ihmisten tai asioiden syyttelyllä -
on huono vaikutus myös tällaisen ihmisen tulevaisuuteen.
Kahdeksas asia. Olkaa huoleti, listassani on vain 27 asiaa.
Syyttely eristää meidät.
Jos sinulla on ongelmia ja olet loukannut minua, -
minulla on täysi syy sulkea sinut ulos elämästäni.
On surullista, että jotkut todella tekevät niin. He sulkevat oven -
ja rakentavat ympärilleen muurin. Ehkä joku tekee töitä kanssasi -
joka päivä, mutta tiedät, että hän on sulkenut sinut ulos elämästään.
Hän on fyysisesti läsnä, mutta henkisesti ketään ei ole kotona.
Luulen, että ihmiset rakentavat ympärilleen muureja usein siksi, -
että he syyttävät muita ihmisiä ja pitävät heitä ongelmana.
Se antaa heille syyn eristäytyä.
Monet käyttävät enemmän aikaa syyttelyyn kuin ongelman ratkaisuun.
Monesti alamme ajatella, ettemme voi muuttua, -
koska olemme muiden ihmisten käytöksen uhreja.
Jos uskot, ettet voi muuttua, hyväksyt vallitsevan tilanteen.
Se estää sinua astumasta Jumalan sinulle varaamaan suunnitelmaan, -
ja tuo suunnitelma on loistava. Hän haluaa tehdä sinusta loistavan -
ja viedä sinut kauemmas kuin osaat ikinä kuvitellakaan, -
mutta tarvitaan valmiutta muutokseen. Syyttely estää muutoksen.
Pelastuskin lähtee siitä, että tunnustamme syntimme.
Silloin Jumala antaa ne anteeksi ja puhdistaa meidät vääryydestä.
Kaikki alkaa siitä, että tunnustamme syntimme.
Sen jälkeen Jumalan armo ja voima virtaavat elämäämme, -
mutta kaikki alkaa päätöksestä ja halusta muuttua.
Syntien tunnustaminen on evankeliumin takana oleva voima.
Sen jälkeen sinut pestään puhtaaksi. Tarvitset muutosta, et syyttelyä.
Muutos riippuu vastuun ottamisesta, syyttelijä ei halua kantaa vastuuta.
Muutos vaatii kovaa työtä, mutta syyttelijä ei halua tehdä sitä.
Muutos kohtaa tosiasiat, syyttelijä ei halua kohdata niitä.
Muutos myöntää totuuden, syyttelijä elää mieluummin valheessa.
Kun vanhenemme, aineenvaihduntamme muuttuu.
Kaikki tietävät, että se hidastuu.
Minulla on siis hyvä syy, eikö niin? Niin kauan kuin uskon niin, -
en voi muuttua, mutta olenko todella aineenvaihduntani uhri?
Aina on jokin syy olla muuttumatta, emmekä muutukaan, -
jos etsimme syitä olla muuttumatta.
On päätettävä ottaa vastuu itsestään. Siitä johtajuudessakin on kyse.
Koska Saul ei kantanut vastuuta teostaan, Herran piti etsiä -
kansalle uusi johtaja, sillä Saul laiminlöi samalla -
yhtä tärkeimmistä johtajuuden periaatteista.
Siksi toivon, että jokainen teistä ymmärtäisi, kuinka tärkeää on -
lakata syyttelemästä muita ja kantaa vastuu teoistaan.
Joskus todella vahvat ihmiset kantavat vastuun jopa silloin, -
kun jokin asia ei ole heidän syynsä, mieluummin kuin alkavat selitellä -
ja syytellä muita. Jos syyttelevä ja selittelevä asenne -
ja jopa valehteleminen tai puolitotuuksien kertominen -
omien virheiden peittelemiseksi pääsee sisälle johonkin tiimiin, -
se tukahduttaa kaiken kehityksen ja edistyksen, -
sekä yksilöiden että koko yhteisön osalta.
Kiitos Herralle, uskon, että kannamme vastuuta melko hyvin.
Aina asiat eivät ehkä ole olleet näin, mutta nyt ihmiset ovat hyviä -
ottamaan asioita esiin ja kantamaan vastuuta. Minusta on turhauttavaa, -
jos ihmiset eivät kanna vastuuta eivätkä ota syytä niskoilleen.
Virheet ovat aina jonkun muun syytä, eivät koskaan heidän itsensä.
Tiedän, kuinka tuhoisaa sellainen on.
Huomaatko, että joskus syytät muita, etsit tekosyitä, -
kiellät asioita tai yrität etsiä oikeutusta teoillesi?
Onko työskentelytavoissasi heikkouksia? Onko jokin asia, -
josta voit alkaa ottaa vastuuta? Ehkä kyse on jostain tavasta.
Sinulla voi olla hyvä syy toiminnallesi, mutta muista, ettet voi muuttua, -
ellet ota vastuuta itsestäsi.
On helppo nähdä itsensä uhrina.
Jakeissa Hes. 18:2―4 on erikoinen sanonta: -
"Mikä teillä on, kun te lausutte tätä pilkkalausetta Israelin maasta: -
'Isät söivät raakoja rypäleitä, lasten hampaat heltyivät'?"
Lapset syyttävät isiään ongelmistaan.
Vähän niin kuin alkoholisti selittäisi ongelmaansa sillä, että isäkin joi.
"Isät söivät raakoja rypäleitä, lasten hampaat heltyivät"
Jae jatkuu: "Niin totta kuin minä elän, sanoo Herra, Herra, -
ei tule teidän enää lausua tätä pilkkalausetta Israelissa.
Katso, kaikki sielut ovat minun: niin- kuin isän sielu, niin pojankin sielu ―
ne ovat minun. Se sielu, joka syntiä tekee ― sen on kuoltava."
Älä syytä isääsi, äitiäsi tai muitakaan.
Näiden jakeiden mukaan meidän ei pidä syyttää muita ongelmistamme.
Kelly Graham sanoi: "Ei ole veden syy, jos se löytää reiän veneestä."
"Ei ole veden syy, jos se löytää reiän veneestä."
Mieti tätä johtajuuteen liittyen. Elämässä riittää vastoinkäymisiä.
Ehkä et löydä sopivia tiloja kaupungistasi tai lähiöstäsi, -
tai ihmiset eivät sitoudu toimintaan, -
mutta vettä ei voi syyttää reiän löytämisestä. Reikä pitää korjata.
Room. 14:13 "Älkäämme siis enää toisiamme tuomitko, -
vaan päättäkää pikemmin olla panematta -
veljenne eteen loukkauskiveä tai langetusta."
Ei siis enää arvostella, syytellä eikä tuomita toinen toisiamme, -
vaan tehdään oikeita päätöksiä.
Toivon, että jokainen meistä päättää alkaa kantaa vastuuta -
elämästään, asenteestaan tiimissä, työnsä tuloksesta ja tehokkuudesta, -
avioliitostaan, elämästään ja myös raha-asioistaan.
Syytämme rahavaikeuksista usein verokarhua tai milloin mitäkin.
Voit syyttää ongelmistasi kumppania, joka jätti sinut puille paljaille, -
mutta jos et ota vastuuta rahoistasi, et ole koskaan tuottelias -
etkä pääse eteenpäin, vaan olet aina velassa. Se ei ole olosuhteiden vika.
Opiskelijoilla on usein taloudellisesti tiukkaa. Se on ohimenevää, -
enkä nyt puhu siitä. Puhun siitä, että joku maksaa aina laskut myöhässä, -
elää yli varojensa ja yrittää maksaa velkojaan ottamalla uutta velkaa.
Elämä ei vain toimi niin.
Et koskaan muutu, ellet ota vastuuta asioistasi.
Uskon ihmisten potentiaaliin -
ja toivon, että kirjallani on sanottavaa heidän todelliseen elämäänsä.
Asiat alkavat toimia ihmeellisesti, kun rakennamme oikealle perustalle.
Kirjasta on ihmisille apua, koska se on rehellinen.
Hänen koetuksensa osoittavat, että Jumala johtaa hänen elämäänsä.
Tämä mies on elävä todiste Jumalan työstä hänessä.
Hän on todella kantanut ristiään ja ollut tärkeä ase Jumalan työssä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Live, Love, Lead on saatavana kirjana, e-kirjana ja äänikirjana.
Colour on liike, joka arvostaa naisen sydäntä ja uskoo siihen.
Se on nostanut tuhansia naisia seuraamaan kutsumustaan.
Colour-konferenssien tehtävä on varustaa naisia -
seuraamaan syvimpiä unelmiaan ja saamaan aikaan muutosta.
Haluamme antaa arvoa naiseudelle ja ihmisyydelle.
Colour 2016 Jo 20 vuotta Colour-konferensseja
Minusta on aina hienoa puhua opiskelijoille ja henkilökunnallemme.
Silloin saan puhua suoraan Hillsongin sydämeen ja sieluun.
Olen myös iloinen, että sain puhua sinulle. Puhuin syyttelystä.
Saatamme piiloutua syyttelyn taakse emmekä ota vastuuta elämästämme.
Mitä enemmän otan vastuuta elämästäni, sitä enemmän voimaa -
minulla on muuttua. En voi muuttaa muita, mutta itseäni voin muuttaa -
Pyhän Hengen avulla.
Siunausta ja mahtavaa viikkoa! Muista, että paras on vielä edessä.
Rakkautesi ympäröi minut, se vyöryy sydämeeni
Löydän ikuisesti paikkani Sinussa, Jumalani
Jalkani veivät minut kauas, mutta nyt olen siellä missä Sinäkin
Löydän ikuisesti paikkani Sinussa, Jumalani
Jään varjoosi loppuelämäkseni
Kunpa voisin olla ikuisesti tässä vierelläsi
Tiedän, ettet välttele minua
Suomennos: Anni Lähteenmäki